Kristín Edwald, formaður landskjörstjórnar, formaður landskjörstjórnar, segir að komi upp vafamál í sveitarstjórnarkosningunum næstu helgi skuli vísa þeim til yfirkjörstjórna í viðkomandi sveitarfélagi. Þá sé hægt að kæra til úrskurðarnefndar kosningamála sem sett hafi verið á laggirnar með nýjum kosningalögum, sem tóku gildi um áramót.
Kristín var í Silfrinu í hádeginu spurð út í hvort álíka mál og endurtalningarmálið í Norðvesturkjördæmi eftir síðustu þingkosningar kunni að koma upp í kosningunum á laugardag.
Það er yfirkjörstjórn í hverju kjördæmi sem ber ábyrgð á því og það er þá treyst á þekkingu og reynslu sem þar er fyrir hendi. Með nýju lögunum var sett á laggirnar úrskurðarnefnd kosningamála sem tekur síðan á kærum ef einhverjar eru sem kunna að berast.